གཉིས་པ་ལ་གསུམ་ལས།དང་པོ་ནད་ཀྱི་ངོ་བོ་ངོས་བཟུང་བ་ལ།ནད་ཀྱི་མིང་གོ་དཀའ་བ་རྣམས་ཕྱོགས་གཅིག་ཏུ་བསྟན་པ་ནི།རླུང་ནད་ལ།ཨ་ཝ་རྟ།ད་རྒན་ཕྱིར་འགྱེད།ད་རྒན་ནང་གུགའགྲམ་པ་ཉམས་པ།ལྕེ་ལྡིབ་པ།ཕྱོགས་གཅིག་ཏུ་གུག་པ།རྩ་འཛིན།གཞོགས་ཕྱེད་སྐམས་པ།ལུས་ཀུན་སྐམས་པ།ཤིང་རེངས།དཔུང་པ་འཇའ་བ།བི་ཤ་རྩི།སྲ་འཐེང༌།བརླ་རེངས།ལྕེ་སྤྱང་མགོ།ཚེར་མ།གཟུགས་འཁུམས།ཁ་ལ།རྐང་པ་བརྩེ་བ།རྐང་པ་ཚ་བ་སྟེ་ཉི་ཤུའོ།།བསྡུ་ན།རེངས་པ།འཁུམས་པ།སྐམ་པ།སྦོས་པ།འཕྱེས་པ།གཟེར་བ།འཕྱོས་པ།བོགས་པ་དང་བརྒྱད་དོ།།མཁྲིས་པའི་ནད་ལ།ཐང་ལ་ལྷགས་པ།གནས་གྱུར་པ།ཁ་ལུད་པ།ཁ་ཤོར་བ།རྩར་རྒྱུག་པ།ཤ་སེར།མིག་སེར།ཀྵ་ཡ་དང་བརྒྱད་དོ།།བད་ཀན་གྱི་ནད་ལ།ལྷེན།ལྕགས་དྲེགས།མེ་ཉམས།མགུལ་འགགས།བད་ཀན་གྲུམ་བུ།འཇུ་སྐེམ་སྟེ་རང་རྒྱུད་ཅན་དྲུག་གོ།།བད་ཀན་སེར་པོ།སྨུག་པོ་བྱེར་བ།སྨུག་པོ་རྒྱས་པ།སྨུག་པོ་འགྱིངས་པ།སྨུག་པོ་འདྲིལ་བ།སྨུག་པོ་རྡོལ་བ།སྨུག་པོ་གབ་པ་སྟེ་གཞན་རྒྱུད་ཅན་དྲུག་གོ།།མ་ཞུ་བའི་ནད་ལ།གྱོང༌།རླན།སྣུམ་མ་ཞུ་བ་སྟེ་རྫས་ཀྱིས་དབྱེ་བ་གསུམ།དྭངས་མ།སྙིགས་མ་མ་ཞུ་བ་སྟེ་ངོ་བོས་དབྱེ་བ་གཉིས།བེ་སྣབས།གསུང་ནད།མ་ཞུ་ཤིང་འདྲ།དུག་འདྲ་སྟེ་རིགས་ཀྱིས་དབྱེ་བ་བཞིའོ།།གཅོང་ཆེན་སྐྲན་ནད་ལ།ཟས་སྐྲན།ལྷན་སྐྲན།རྡོ་སྐྲན།རླུང་གི་ལྷིང་སྐྲན།ཁྲག་སྐྲན།མཁྲིས་སྐྲན།རྩ་སྐྲན།སྤུ་སྐྲན།སྲིན་སྐྲན།ཆུ་སྐྲན།རྣག་སྐྲན་ཏེ་བཅུ་གཅིགབསྡུ་ན།ཕྱི་སྐྲན།ནང་སྐྲན།བར་སྐྲན་གསུམ་མོ།།སྐྱ་རྦབ་ལ།གློ་བ།མཆིན་པ།མཆེར་བ།ཆུ་སེར།རླུང་གི་སྐྱ་རྦབ་སྟེ་ལྔའོ།།འོར་ལ།རླུང༌།མཁྲིས་པ།ཁྲགབད་ཀན།གནད།དུག་གི་འོར་ཏེ་ལྔའོ།།བསྡུ་ན།ཚ་འོར།གྲང་འོར་གཉིས་སོ།།དམུ་ཆུ་ལ།བྱེར་ཆུ།ཟག་ཆུ།འཁྱིམས་ཆུ།རྒྱུ་མའི་རྡོལ་ཆུ།གདོན་ལས་གྱུར་པ།དུག་ལས་གྱུར་པ་སྟེ་དྲུག་གོ།།ཆུའི་མཁར་བརྒྱད་ནི།བོལ་གོང༌།ངར་གདོང༌།ཆུ་སོ།བཅུ་དྲུག་མདོ།ཕོ་བ།བྲང་ཞོལ།ཁ་གདོང༌།མིག་ལྩིབས་རྣམས་སོ།།གཅོང་ཆེན་ཟད་བྱེད་ལ།ཉེས་པ་གསུམ་གྱི་དབྱེ་བས་གསུམ་དང་བླ་གཉན་དྲུག་གོ།།ཚ་བའི་ནད་ལ།རྟེན།དུས།ཉེས་པ།གནས།རྒྱུད།གནས་སྐབས།རིགས་ཀྱིས་དབྱེ་བ་སྟེ་བདུན་བཤད་ཀྱང་གཞན་རྣམས་གོ་སླ་ལ།གནས་སྐབས་ཀྱིས་དབྱེ་ན།མ་སྨིན་ཚ་བ།རྒྱས་པའི་ཚ་བ།སྟོངས་ཚད།གབ་ཚད།རྙིངས་ཚད།རྙོགས་ཚད་དེ་དྲུགརིགས་ཀྱིས་དབྱེ་ན།འགྲམས་ཚད།འཁྲུགས་ཚད།རིམས་ཚད།དུག་ཚད་བཞི་རྣམས་སོ།།ཚ་གྲང་འཁྲུལ་གཞི་གལ་འགག་རྣམ་བཞི་ནི།ཕྱི་རྟགས་ཚ་ལ་ངོ་བོ་གྲང་བ།ངོ་བོ་ཚ་ལ་ཕྱི་རྟགས་གྲང་བ།གཉིས་ཀ་ཚ་བ།གཉིས་ཀ་གྲང་བ་སྟེ་བཞིའོ།།རི་ཐང་འཚམས་ཀྱི་ཕྲང་གསུམ་ནི།རླུང་གི་ཞུ་འཁྱགས་སྡུན་ནས་བསུ་བ།མཁྲིས་པའི་ཞུ་འཁྱགས་ཕྲང་ལ་སྒུག་པ།བད་ཀན་ཞུ་འཁྱགས་ཕྱི་རྗེས་བཅད་པའོ།།མ་སྨིན་ཚ་བ་ལ།རང་ཉིད་སྨིན་སྟོབས་ཆེ་བ།ཆུང་བ་གནད་དུ་བབས་པས་སྨིན་ལོང་མེད་པ།སྦྱོར་བ་ལོག་པས་སྨིན་ལོང་མེད་པ།རླུང་དང་བད་ཀན་རྐྱེན་གྱིས་བྱེར་བས་སྨིན་དུ་མི་འདོད་པ་སྟེ་ལྔ།རྒྱས་ཚད་ལ།རིམས་རྒྱས་འཁྲུགས་རྒྱས་གཉིས།སྟོབས་ཆེ་ཆུང་གཉིས།བབས་སྒོ་ནས་དབྱེ་ན།སྤྱི་དང་བྱེ་བྲག་གཉིས་རྣམས་སོ།།སྟོངས་ཚད་ལ།ཚ་བ་སྟོངས་པ།རྩ་སྟོངས་པ།རླུང་སྟོངས་པ་སྟེ་གསུམ།བྱེ་བྲག་གིས་དབྱེ་ན།རིམས་སྟོངས།ཁྲག་སྟོངས།མཁྲིས་སྟོངས།བད་ཀན་སྟོངས་པ།ཆུ་སེར་སྟོངས་པ།གློ་སྙིང་སྟོངས་པ་སྟེ་དྲུག་གོ།།གབ་ཚད་ལ།ཚ་སྟོབས་ཅན་དང༌།གྲང་སྟོབས་ཅན་གཉིས།ཡང་ན།སྙིང༌།ཕོ་བ།མཁལ་མར་གབ་པ་སྟེ་གསུམ་མོ།།རྙིངས་ཚད་ལ།རླུང་ལྡན།རླུང་མེད་གཉིས་སོ།།རྙོགས་ཚད་ལ།ཚ་བས་རྙོགས་པ།གྲང་བས་རྙོགས་པ་གཉིས་སོ།།འགྲམས་ཚད་ལ།ཕྱི་འགྲམས།ནང་འགྲམས་གཉིས།འཁྲུགས་ཚད་ལ།རྒྱས་འཁྲུགས།སྟོངས་འཁྲུགས།འཇམ་འཁྲུགས་གསུམ།